Source: https://www.legalis.ro/legalis/chapterview-document.seam?tocId=nvxv6mrqga3f6mbzgqyv64br&documentId=nvxv6mrqga3f6mbzgqyv64brl5xxkz27m52xmzlsnz2wyxzyhbptembqgywtcmjngiya
Timestamp: 2020-06-06 20:15:46+00:00

Document:
Ordonanță de urgență 88/2006 (M.Of.) - Legalis
ORDONANȚĂ DE URGENȚĂ Nr. 88/2006
pentru modificarea și completarea unor acte normative prin care se acordă drepturi sociale, precum și unele măsuri în domeniul cheltuielilor de personal
Luând în considerare importanța asigurării cu fonduri publice naționale a cofinanțării fondurilor primite de România de la Uniunea Europeană în cadrul politicii de coeziune a acesteia,
în vederea respectării angajamentelor Guvernului României, asumate prin Programul de guvernare cu privire la integrarea în Uniunea Europeană,
transmiterea la Parlament a proiectului de buget pe anul 2007 pentru adoptarea acestuia în termenul prevăzut de legislația în domeniul finanțelor publice,
ținând cont că deficitul bugetar este un element important al susținerii indicatorilor macroeconomici, acesta fiind influențat direct de variația cheltuielilor bugetare, iar nivelul de 2,8% din produsul intern brut stabilit pentru anul 2007 asigură atât echilibrul financiar, cât și pe cel monetar și valutar ale țării, în condițiile de stabilitate durabilă,
Articolul 4 din Ordonanța de urgență a Guvernului nr. 71/2004 privind acordarea unor facilități familiilor de pensionari, publicată în Monitorul Oficial al României, Partea I, nr. 897 din 1 octombrie 2004, aprobată prin Legea nr. 565/2004, se modifică și va avea următorul cuprins:
Începând cu anul 2008 pensionarii beneficiază de o compensare în bani pentru tichetele de călătorie pe calea ferată neutilizate.“
Articolul 9 din Legea nr. 578/2004 privind acordarea unui ajutor lunar pentru soțul supraviețuitor, publicată în Monitorul Oficial al României, Partea I, nr. 1.223 din 20 decembrie 2004, se modifică și va avea următorul cuprins:
Prevederile prezentei legi intră în vigoare în anul 2008, la o dată stabilită prin hotărâre a Guvernului.“
Instituțiile publice centrale și locale, așa cum sunt definite prin Legea privind finanțele publice nr. 500/2002, cu modificările ulterioare, și prin Legea privind finanțele publice locale nr. 273/2006, indiferent de sistemul de finanțare și de subordonare, inclusiv activitățile finanțate integral din venituri proprii, înființate pe lângă instituțiile publice, cu excepția instituțiilor finanțate integral din venituri proprii, nu acordă tichete de masă în anul 2007.
1. După articolul 258 se introduce un nou articol, articolul 2581, cu următorul cuprins:
„Art. 2581
(1) Cotele de contribuții prevăzute la art. 257 și 258 se pot modifica prin legea bugetului de stat.
(2) Cota de contribuție prevăzută la art. 258 se stabilește pentru anul 2007 la 6%.
(3) Cota prevăzută la alin. (2) se aplică începând cu drepturile salariale aferente lunii ianuarie 2007.“
2. La articolul 259, alineatul (3) va avea următorul cuprins:
„(3) Contribuția pentru veniturile din pensii aflate sub limita sumei neimpozabile din pensii prevăzute de Legea nr. 571/2003 privind Codul fiscal, cu modificările și completările ulterioare, se datorează și se calculează începând cu 1 ianuarie 2008.“
3. La articolul 260 alineatul (1), litera a) va avea următorul cuprins:
„a) de către bugetul de stat, pentru persoanele prevăzute la art. 213 alin. (2) lit. a), c), d), f) și i), iar pentru persoanele prevăzute la art. 213 alin. (2) lit. h) începând cu 1 ianuarie 2008;“
Alineatul (3) al articolului 49 din Ordonanța Guvernului nr. 57/2002 privind cercetarea științifică și dezvoltarea tehnologică, publicată în Monitorul Oficial al României, Partea I, nr. 643 din 30 august 2002, aprobată cu modificări și completări prin Legea nr. 324/2003, cu modificările și completările ulterioare, se modifică și va avea următorul cuprins:
„(3) Din fonduri publice se alocă sume pentru acțiuni finanțate pe bază de programe, precum și pentru celelalte cheltuieli, stabilite în condițiile legii, asigurându-se anual o creștere a alocațiilor bugetare, astfel încât în anul 2010 să se atingă nivelul de 1% din produsul intern brut.“
Aplicarea prevederilor alineatului (11) al articolului 170 din Legea învățământului nr. 84/1995, republicată, cu modificările și completările ulterioare, se suspendă până la data de 31 decembrie 2007.
Conexiuni Citat de( 38 ) Acte normative( 35 ) Jurisprudenţă( 3 ) Punte în timp Editorial
Acte normative (35)
DECRET 503/2007 pentru promulgarea Legii privind aprobarea Ordonanței de urgență a Guvernului nr. 88/2006 pentru modificarea și completarea unor acte normative prin care se acordă drepturi sociale, precum și unele măsuri în domeniul cheltuielilor de personal
DECRET nr. 503/2007, MO 299/2007, act aplicabil din 4.5.2007
Articol unic, DECRET nr. 503/2007, MO 299/2007, act aplicabil din 4.5.2007
LEGE 120/2007 privind aprobarea Ordonanței de urgență a Guvernului nr. 88/2006 pentru modificarea și completarea unor acte normative prin care se acordă drepturi sociale, precum și unele măsuri în domeniul cheltuielilor de personal
Articol unic, LEGE nr. 120/2007, MO 299/2007, act aplicabil din 7.5.2007
LEGE nr. 120/2007, MO 299/2007, act aplicabil din 7.5.2007
Înalta Curte de Casație și Justiție, Secția de contencios administrativ și fiscal, Decizie nr. 3604 din 19 septembrie 2012
Înalta Curte de Casație și Justiție, Secția de contencios administrativ și fiscal, Decizie nr. 4253 din 21 noiembrie 2008
M.Of. nr. 142, Partea I, din 25.02.2008
CURTEA CONSTITUȚIONALĂ DECIZIA Nr. 43 din 31 ianuarie 2008, M.Of. nr. 142, Partea I, din 25.02.2008 (M.Of.) [Curtea Constituțională]

References: Articolul 4

Articolul 9
 articolul 258
 articolul 2581
 articolul 259
 articolul 260